Miekkamies

Miekkamies on usean Marvel-kustantamon  supersankarin nimitys. Kellään heistä ei ole ollut minkäänlaisia supervoimia, ainoastaan kyky käytellä erittäin taitavasti miekkaa. Kaksi ensimmäistä Miekkamiestä olivat aluksi superrikollisia, mutta kaikki (paitsi viimeisin) ovat olleet Kostajien jäseniä.

 Jacques Duquesne 
Ensimmäinen Miekkamies, Jacques Duquesne, harjoitteli yhdessä Haukansilmän kanssa molempien miesten ollessa vielä sirkuksessa. Sekä Haukansilmä että Miekkamies hairahtuivat rikosten poluille, mutta molemmat liittyivät myöhemmin Kostajiin. Miekkamies kuitenkin petti joukkueen ja lähti Kostajista. Myöhemmin Miekkamies kuoli taistelussa Kang Valloittajaa vastaan. 

Vaikka Miekkamies olikin uskomattoman taitava miekkailija, hänen miekkansa oli kuitenkin superrikollinen Mandariini luonut avaruusrotu makluaanien tekniikalla.

 Philip Javert 

Toinen Miekkamies, Philip Javert, saapui Marvel-universumiin vaihtoehtotodellisuudesta. He hyökkäsivät Kostajien kimppuun, mutta taistelun kuluessa Miekkamies ja hänen ystävättärensä Magdalene liittyivätkin Kostajiin. Tällä haavaa pariskunta on jättänyt Marvel-universumin taakseen syistä, joita ei ole paljastettu.

 Myöhemmät Miekkamiehet 

Maapallon sankareiden tuhottua Onslaught-nimisen hirviön, loi Reed Richardsin poika Franklin Richards tasku-ulottuvuuden, jossa sankarit tapasivat jälleen uuden Miekkamiehen. Hän liittyi Kostajiin heidän viipyessään tasku-ulottuvuudessa. Tämä Miekkamies ei koskaan saapunut normaaliin Marvel-ulottuvuuteen. 

Nyttemmin amerikkalaisissa lehdissä on ilmaantunut jälleen uusi Miekkamies, joka on paljastunut olevan Hydran johtajan Paroni Wolfgang von Struckerin poika Andreas.

 Voimat ja varusteet 

Mandariini varusti alkuperäisen Miekkamiehen miekan täyteen makluaanien teknologisia saavutuksia. Painamalla yhtä nappia miekkansa kahvassa hän kykeni ampumaan voimakkaan energiasäteen, hajotussäteen, sähköisen tainnutusiskun tai kaasusuihkun joka tainnuttaa vihollisen. Lisäksi miekassa oli vielä voimakas liekinheitin. 

Muutoin jokaisella Miekkamiehellä on ollut ikäisensä miehen voimat ja kyvyt. Tietysti jokainen heistä on harjoitellut ankarasti. 

 Muissa medioissa 
 Televisio 
 Miekkamies esiintyy Kapteeni Amerikka/Kostajat -tarinaosioissa animaatiosarjassa The Marvel Super Heroes, ääninäyttelijänään Ed McNamara.
 Miekkamies esiintyi minianimaatiosarjan The Avengers: United They Stand jaksossa ”Comes a Swordsman”, ääninäyttelijänään Paul Essiembre. Sen lisäksi, että hän oli Haukansilmän entinen toveri, hän työskenteli Kehämestarin ja Rikosten Sirkuksen kanssa varastaakseen Mythrax-bakteerin. Kostajien taistellessa Kehämestaria vastaan, Haukansilmä kohtaa Miekkamiehen, joka paljasti käyttäneensä Kehämestaria vain hyväkseen. Miekkamies pakenee Haukansilmältä ja Muurahaismieheltä, jotka purkavat Mythrax-pommin. Myöhemmin paljastui, että Zodiac oli palkannut Miekkamiehen toimittamaan Mythrax-bakteerin.

 Marvel Cinematic Universe 
Jack Duquesne esiintyy Marvel Cinematic Universeen sijoittuvissa Disney+-sarjoissa, näyttelijänään Tony Dalton.
Hahmo teki ensiesiintymisensä Disney+-sarjassa Hawkeye (2021), jossa hänet esiteltiin seurapiirimiehenä ja Eleanor Bishopin, Kate Bishopin äidin, sulhansena. Hän oli kuitenkin setänsä, Armand Duquesne III:n, ja muiden sukulaistensa tavoin sekaantunut hämäriin toimiin, ostaen muun muassa mustan pörssin huutokaupasta Roninille kuuluneen miekan. Wilson Fiskin / Kingpinin käskemänä Eleanor lavastaa hänet Tracksuit Mafian rahanpesijäksi sekä Armadin murhaajaksi, mutta Duquesnen sukulaiset maksavat hänen takuunsa. Duquesne osallistuu myöhemmin Katen, Clint Bartonin sekä New Yorkin liveroolipelaajien kanssa viimeiseen taisteluun Tracksuit Mafiaa vastaan.
Duquesne esiintyy myös Disney+-sarjassa Daredevil: Born Again (2025–).
Ensimmäinen tuotantokauden jaksossa ”Excessive Force”, hän oli yksi New Yorkin pormestariksi nousseen Fiskin yksityistilaisuuden juhlavieraista. Muistaen Fiskin osuuden Eleanorin toimiin, Duquesne ei lainkaan luota Fiskiin. Hän ja  seurapiiripariskunta Artemis ja Arthur Sledge myös varoittavat Fiskiä kunnianhimon asettamisesta ihmisten hyvinvoinnin edelle. Lisäksi, Duquesne on salaa myös ryhtynyt yhdeksi New Yorkissa toimivista omankädenoikeuden harjoittajista, nimellä Miekkamies. Mutta jaksossa ”Isle of Joy”, Fisk saa tietää Duquesnen olevan Miekkamies, ja kiristää hänet tukemaan Red Hook -kaupungistamisprojektiaan, johon kuului New Yorkin satamien täydellinen peruskorjaus. Kauden päätösjaksossa, ”Straight to Hell”, kun Fisk lopultaa julistaa New Yorkiin poikkeustilan sekä kaiken omankädenoikeuden harjoittajien toiminnan laittomaksi, Duquesne on yksi pidätettävistä ja vangittavista omankädenoikeuden harjoittajista.

 Videopelit 
Miekkamies on pelattava hahmo videopelin Marvel: Ultimate Alliance PlayStation Portable -versiossa.

 Triviaa 
 Kuolemastaan huolimatta ensimmäinen Miekkamies Jacques Duquesne esiintyi vielä kerran Kostajien sivuilla tarinassa ...Aina Kostajia!Mega Marvel #4 (2001). Egmont Kustannus.

 Lähteet 

Luokka:Marvel-universumin supersankarit
Luokka:Marvel-universumin superroistot
Luokka:Kostajat
Luokka:Marvel-universumin kamppailulajien harrastajat
Luokka:Kuvitteelliset mielisairaat
Luokka:Kuvitteelliset miekkailijat